<classify> Kwa mujibu wa Balozi wa Denmark nchini, Johnny Flentoe Tanzania ina utajiri mkubwa wa kiutamaduni ambao unaweza kutumiwa kuchangia pato la taifa GDP.Sanaa ya Tanzania pamoja na nyingine, ipo sanaa ya uchoraji ya Tinga Tinga. Hata hivyo sanaa haishii hapo inajumuisha mambo mengine mahiri ambayo yana tija sana, alisema.Ijumaa ya wiki hii Ubalozi wa Denmark ukishirikiana na Kituo cha Utamaduni na Maendeleo cha Denmark CKU watazindua programu mpya ya utamaduni na maendeleo ya Tanzania jijini Dar es Salaam.Programu hiyo imelenga kutengeneza fursa za kiuchumi kupitia jukwaa la maonesho, ambapo watanzania wataona na kushiriki shughuli mbalimbali za kitamaduni.Katika maonesho hayo yatakayofanyika Nafasi Art Space iliyopo Mikocheni, wasanii watapata nafasi pia ya kukutana na kubadilishana mawazo.Kitendo cha Denmark kutoa nafasi ya Watanzania na wasanii kuangalia fursa za sanaa katika nyumba hiyo ya sanaa ya nafasi yenye hekaheka nyingi, ni sehemu nyingine muhimu ya kuendeleza sanaa nchini.  <topic>: MICHEZO 